# Резюме на дипломния проект

1. Представяне

Уважаема г-жо Директор, Уважаема комисия, уважаеми гости (ако има такива/ или поименно – ако е един конкретен гост)

Аз съм Николай Захов.

Темата на моят дипломен проект е „Разработване на web-базирана система за отдаване на коли под наем, фокусирана най-вече върху работата с потребители. Системата трябва да може да показва всички налични автомобили, включително техните имена, цветове и адреси. Тя трябва да има поне два раздела - на клиента и на търговеца.“

1. Увод

Осъзнавайки предимствата на онлайн средата, много бизнеси се зародиха или пренесоха в Интернет. Формира се нов бизнес модел, чиято същност са непрекъснатите електронни връзки с клиенти, доставчици и партньори и възможността за управление на процесите в реално време.

Целта на настоящата работа е да покаже предимствата от реализирането на онлайн бизнес услуга и да се разработи сайт за конкретна такава – коли под наем.

1. Обща теория: Начало на проектиране

Като коментираме дипломните проекти говорим най-вече за външния вид, за програмния код или за това, как е решена някоя конкретна задача. Но работата по проекта започва много преди да почнем да оформяме външния вид и да пишем код.

Ние сме учили два предмета – „Разработка на софтуер“ в 11-ти клас и „Софтуерно инжинерство“ в 12-ти клас, които ни зпознават основно с това, как от поставено задание да стигнем до завършен проект.

1. Обща теория: Етапи на проектиране

Започваме с анализиране на заданието. Това означава да го прочетем внимателно, да определим с какво изначално разполагаме и какво трябва да се постигне. Тоест определяме целите и задачите.

Следва проучване на възможните решения, и най-вече на аналогичните решения. Търсим чуждия опит, тоест гледаме как други хора вече са се справили с подобна задача.

След това са технологиите – език за програмиране, работна среда, библиотеки и фреймуъркове и др.

Всичко това чрез търсене, мислене и анализиране се нарича теоретично изследване на проблема.

1. Описаниe: Изборът на технологии

Следващата стъпка е избор на конкретна технология. Например, аз съм се спрял на Python като език за програмиране, на Django като framework от страна на сървъра. MySQL съм избрал като база данни и съм намери библиотека, която свързва MySQL s Дйанго. Решил, че за да добие визия приложението и за да има адаптивен дизайн ще използвам възможностите на някой мощен framework като bootstrap.

Просто правя избор на конкретна технология. Не търсим оригиналност. Това, че други проекти са са избрали същата технология е съвсем естествено и даже е плюс. Технологиите са в пъти по-малко от колкото са проектите в света, които се реализират с тях. Това е красивото в технологиите, че по една и съща технология се реализират различни проекти.

1. Описаниe: Структурата

Следващото, което трябва да направя е да приложа моя избор на практика.

За да приложа моя избор тръгвам да реализирам приложението от изчистване на функциите, които ще реализира. Тази стратегия се нарича MVP стратегия. Идеята е да направя минималния вариант, който е работоспособен и след това да допълвам функционалности.

И така се стига до следната структура: две отделнисекции, свързани от обща база данни в едно общо приложение. Едната секция е за клиентите и другата за търговеца, който управлява поръчките.

1. Описаниe: Backend поглед

В Django обработката на данните се прави във файла views.py, където за всяко действие е направена отделна функция. Тези функции се наричат изгледи. Потребителите подават данни чрез форми. А самите данни се съхраняват в базата данни. Четенето, записването и промяната на данни се прави с помощта на модели. Това са класове на Python, които задават структурата на необходимите таблици и реализират съответните функции.

1. Описание: Оторизация

За оторизация на потребителите решавам да използвам оторизационната система на Django. Тя е надеждна и сигурна. Това е едно от големите предимства на Django, че предлага готови решения за често срещани проблеми.

Django предлага готови изгледи и форми за оторизирането и идентификацията на потребителите

1. Заключение

Създаденото от мене приложение отговаря на изискванията на заданието за дипломен проект. То реализира зададената функционалност и има добре изглеждащ потребителски интерфейс.

Фактически моето приложение представлява динамичен уебсайт с два основни раздела - за клиенти и за дилъри. Сайтът има клиентски панел, панел за търговци на автомобили.

Сайтът може да се администрира с помощта на администраторско меню, което позволява добавяне, редактиране или премахване на данни.

Работата по проекта беше интересна и полезна за мене.

1. Финал

Благодаря за вниманието!

Ако имате въпроси съм готов да отговоря.